Iduns Julekomedie

**Iduns Julekomedie** er skoleteatret ved Stavanger katedralskole på Kongsgård, som ble stiftet i 1886. 

Teatret er et av landets eldste amatørteatre. Det har én årlig forestilling i januar, og drives av elever ved skolen. Iduns Julekomedie innhenter vanligvis profesjonell instruktørhjelp, og har et godt forhold til Rogaland Teater, der de fleste instruktører rekrutteres fra. Iduns Julekomedie holder til i egne lokaler i Sangsalen på Kongsgård. Teaterstykket ''Maktå på Stra'en'' ble skrevet av Leiv Isaksen til Iduns Julekomedies 40-årsjubileum i 1926.

## Historie
Kongsgaards Dramatisk-musikalske forening ble stiftet i 1886 av de tre gymnasiastene August Maurice Helberg, Richard Eriksen og Hjalmar Pram. I løpet av den første sesongen ble det satt opp ikke mindre enn åtte enaktere, hvorav én var skrevet av Helberg selv. Blant skuespillerne denne første sesongen var Sigbjørn Obstfelder, som var hjemme på juleferie fra studier i Oslo. Det var et meget aktivt år, der fokuset nok var mer på det kunstneriske og mindre på det økonomiske plan. Det endte med et dundrende underskudd som fungerende rektor Malte Langberg endte opp med å betale av egen lomme. Dermed ble det ingen flere oppsetninger på et par år.

I 1889 tok noen nye ildsjeler initiativ til å gjenreise teatervirksomheten ved skolen, denne gangen under Gymnasiesamfundet Iduns fane. Disse ildsjelene var Marius Norland, Nicolai Rygg og Kaspar Wignæs. De klarte å holde liv i teatret i fire år, før det igjen ble lagt ned. Det skulle gå ennå ni år før Julekomedien startet sin nær uavbrutte årlige tradisjon med teaterforestillinger i Sangsalen rundt juletider. I 1901 var det Sigurd Asserson (senere fiskeridirektør) som tok initiativ til å blåse liv i teatertradisjonen.

Stykkene som ble satt opp den første tiden i Julekomediens historie, var uten unntak komedier. Det var farser og vaudeviller. Ofte var det de samme som ble satt opp igjen og igjen. Peder Lauritz Stavnem, som selv hadde vært skuespiller og instruktør i sin egen gymnasietid i 1890–1892, begynte som lektor på Kongsgård i 1913. Han startet samtidig å instruere *Julekomedien*, og instruerte hver eneste forestilling frem til 1931.

Ved Iduns Julekomedies 40-årsjubileum tilbød Leiv Isaksen, som selv hadde vært aktiv i Julekomedien i 1915–1917, for komediestyret å skrive et skuespill i anledningen. Han møtte ingen stor entusiasme og bestemte seg for å ta saken i egne hender. Han skrev stykket *Maktå på Stra'en* i løpet av våren 1926. Deretter tok han kontakt med en rekke tidligere komedianter som hadde utmerket seg som skuespillere, og startet innstudering av stykket med seg selv som instruktør høsten 1926. I løpet av prøveperioden ble Isaksen syk, og to uker før premieren måtte han overlate instruksjonen til Gunnar Salvesen. Premieren ble holdt 7. januar 1927, men Isaksen var fortsatt for syk til å overvære den. Dagen etter døde Leiv Isaksen. *Maktå på Stra'en* ble en braksuksess og er det mest spilte teaterstykket i Stavangers historie, og blir fortsatt satt opp av Rogaland Teater og amatørteatre i Stavanger med jevne mellomom.

Ikke før i 1930-årene, etter Peder Lauritz Stavnems avgang, begynte man så vidt å prøve seg på helaftens forestillinger, og i 1939 satte Iduns Julekomedie opp sin første revy: *For første gang*. Revyen ble satt opp i Stavangers tomme teaterbygning, og ble en stor suksess. Blant de medvirkende var Jon Laberg, Gunnar Eide, Egil Endresen og Alf Aadnøy. Dette ga startskuddet for en lang tradisjon med revyer under krigen i Stavanger, og som kulminerte med opprettelsen av Stavanger Teater i 1945, med Gunnar Eide som teatersjef.

Iduns Julekomedie fortsatte etter krigen å sette opp helaftens forestillinger, men med unntak av noen spede forsøk på å sette opp samfunnskritiske stykker i begynnelsen av 1970-årene, var det for det meste lettbente komedier som sto på plakaten. Denne tendensen ble dramatisk endret i begynnelsen av 1990-årene. De nye stykkene hadde karakter av samfunnskritikk, det var ofte stykker med mindre krav til scenografi, og minnet mer om stykker som ble satt opp på uavhengige teaterscener og intimscener rundt om i verden.

## Oppsetninger 1886–2024
 
* 1886 - «Kavalerichok», Harald Schmidt; «Kusine Lotte», Christian Molt Wengel
* 1886 - «Hver sin lyst», anonym; «En nat på Sandnes», fritt etter H.C. Andersen
* 1886 - «Skolemesteren paa kafé», August Maurice Helberg
* 1886 - «En prolog»
* 1887–1888 ingen forestillinger
* 1889 - «En folkefiende, 4. akt», Henrik Ibsen; «Kusine Lotte», Christian Molt Wengel. Instruktør Kaspar Wignes
* 1890 - «En søndag på Amager», Johanne Luise Heiberg. Instruktører Marius Norland og P.L. Stavnem
* 1891 - «En søndag på Amager», Johanne Luise Heiberg; «Kavalerichok», Harald Schmidt. Instruktører Marius Norland og P.L. Stavnem
* 1892 - «Julestuen», Ludvig Holberg; «Til sæters», Claus Pavels Riis. Instruktører Marius Norland og P.L. Stavnem
* 1893–1900 ingen forestillinger
* 1901 - «Kavalerichok», Harald Schmidt; «Ingvald Enersen», Harald Schmidt
* 1902 - «Cousine Lotte», Christian Molt Wengel; «Soldaterløier», Jens Christian Hostrup
* 1903 - «Valbygaasen», Erik Bøgh; «Lille Nitouche», Peter Fristrup (Søren Petersen)
* 1904 - «En lille datter», Erik Bøgh; «Geniet fra Odsherred», Erik Bøgh
* 1905 - «Den Tredje», Jens Christian Hostrup; «Om Forlatelse», Erik Bøgh
* 1906 - «Jomfruen», Erik Bøgh; «Til Sæters», Claus Pavels Riis
* 1907 - «En misforståelse»; «En finansoperasjon», Verner Nielsen (Villian)
* 1908 - «Vækkeruret», Verner Nielsen (Villian); «Ingvald Enersen», Harald Schmidt
* 1909 - «Intrigerne», Jens Christian Hostrup; «Tre for en», Erik Bøgh
* 1910 - «Kvindelist», Otto Kierulf Abrahamsen (Ole Jersin); «Nei», Johan Ludvig Heiberg
* 1911 - «Aprilsnarrene», Johan Ludvig Heiberg. Instruktør Direktør Bonde
* 1912 - «Charlies tante», Brandon Thomas; «Kanarifuglen», Adam Gottlob Oehlenschläger
* 1913 - «Valbygaasen», Erik Bøgh; «Petter og Inger», Hans Schulze; «Apekatten», Johanne Luise Heiberg. Instruktør P. L. Stavnem
* 1914 - «Cousine Lotte», Christian Molt Wengel; «Verdens Herkules», Adolph Rocke og Robert Watt. Instruktør P. L. Stavnem
* 1915 - «De uadskillelige», Johan Ludvig Heiberg. Instruktør P. L. Stavnem
* 1916 - «Aprilsnarrene eller intriguen i skolen», Johan Ludvig Heiberg. Instruktør P. L. Stavnem
* 1917 - «Ivar Huitfeldt», Verner Nielsen (Villian); «Othello i Provinsen». Instruktør P. L. Stavnem
* 1918 - «Hr. Ingvalds meritter (Ingvald Enersen)», Harald Schmidt; «Turken Neuman», Paul Lehnhard. Instruktør P. L. Stavnem
* 1919 - «Den Tredje», Jens Christian Hostrup; «En time før Gulnares bortførelse», H.V. Martensen. Instruktør P. L. Stavnem
* 1920 - «Aprilsnarrene eller intriguen i skolen», Johan Ludvig Heiberg; «Verdens Herkules», Adolph Rocke og Robert Watt. Instruktør P. L. Stavnem
* 1921 - «Øreløs og løsøre eller Tante Prams møbler», Paul Lehnhard; «I Amors kontortid», Holger Gundelach. Instruktør P. L. Stavnem
* 1922 - «Soldaterløier», Jens Christian Hostrup; «Vækkeruret», Verner Nielsen (Villian). Instruktør P. L. Stavnem
* 1923 - «Intrigerne», Jens Christian Hostrup; «Kjærlighet og skinsyke», Gustav v. Moser. Instruktør P. L. Stavnem
* 1924 - «Pasjaen i Suresnes», Charles-Guillaume Etienne; «Othello i Provinsen». Instruktør P. L. Stavnem
* 1925 - «Nevøen som onkel», Henrik Hertz; «Mestertyven», Harald Schmidt. Instruktør P. L. Stavnem
* 1926 - «Den Tredje», Jens Christian Hostrup. Instruktør Kr. Kristiansen
* 1926 - «Maktå på Stra'en», Leiv Isaksen. Instruktør Leiv Isaksen
* 1927 - «Et uhyre», Erik Bøgh; «En time før Gulnares bortførelse», H.V. Martensen. Instruktører P. L. Stavnem, Alf Olsen og Hans Koch
* 1928 - «I Amors kontortid», Holger Gundelach; «Han drikker», Ida Nielsen (Conradi). Instruktør P. L. Stavnem
* 1929 - «Familiens skrekk», Verner Nielsen (Villian); «Kvindehateren», Anton Langer. Instruktører P. L. Stavnem og Hans Koch
* 1930 - «Et ekteskapsdrama», Gustav v. Moser; «Om forlatelse», Erik Bøgh. Instruktører P.L. Stavnem og Odd Rasmussen
* 1931 - «Pikesorger», Carl Görlitz; «Verdens Herkules», Adolph Rocke og Robert Watt. Instruktører P. L. Stavnem, Alf Olsen og Odd Rasmussen
* 1932 - «Efter karnevalet», Charles-Guillaume Etienne; «Pasjaen fra Suresnes», Charles-Guillaume Etienne. Instruktører Odd Rasmussen og Alf Olsen
* 1933 - «I galehuset», Carl Laufs. Instruktører Odd Rasmussen og Aage Endresen
* 1934 - «Den Stundesløse», Ludvig Holberg. Instruktører Odd Rasmussen og Aage Endresen
* 1935 - «Baldevins bryllup», Vilhelm Krag. Instruktører Odd Rasmussen og Finn Jakobsen
* 1936 - «Aprilsnarrene eller intriguen i skolen», Johan Ludvig Heiberg. Instruktør Odd Rasmussen
* 1937 - «På hybelen», Adam Hiorth. Instruktører Nils Sørensen
* 1938 - «Ingvald Enersen», Harald Schmidt; «Efter karnevalet», Charles-Guillaume Etienne. Instruktører Odd Rasmussen og Nils Sørensen
* 1939 - «For første gang», revy av Karl Edv. Krogh og Jon Laberg. Instruktør Jon Laberg
* 1940 - «Garman og Worse», Alexander L. Kielland/Edvard Brandes. Instruktør Torleiv Kvalvik
* 1941 - «Geografi og Kjærlighed», Bjørnstjerne Bjørnson. Instruktør Torleiv Kvalvik
* 1942 - «Bestefar», Jon Laberg og Johan Eik (Jonas Eikum). Instruktør Jon Laberg
* 1943–1944 ingen forestillinger
* 1945 - «Verdens Herkules», Adolph Rocke og Robert Watt; «Et ekteskapsdrama», Gustav v. Moser. Instruktør Alf Olav Aadnøy
* 1946 - «Maktå på Stra'en», Leiv Isaksen. Instruktør Torleiv Kvalvik
* 1947 - «Ingvald Enersen», Harald Schmidt; «Sop i Hop», kabaret. Instruktør Jon Laberg og Ole A. Vedeler
* 1948 - «Skansen», Ajax. Instruktør Egil Endresen
* 1949 - «I Amors kontortid», Holger Gundelach; «Undertrykt begjær», Susanne Glaspell og George Cram Cook. Instruktører Odd Remen, Magnus Tveit og Gerhard Knoop
* 1950 - «På hybelen», Adam Hiorth. Instruktør Magnus Tveit
* 1951 - «Baldevins bryllup», Vilhelm Krag. Instruktør Henrik Pedersen
* 1952 - «Lille Marius», kabaret. Instruktører Karl Edvard Krogh og Jon Laberg
* 1953 ny tidsregning
* 1954 - «Syv kvinner», J.M. Barrie; «Vasen som drap», Lars Brumbas. Instruktører Henrik Søiland og Gerda Diesen
* 1955 - «Babyen», Carl Lundby. Instruktør Thor Inge Kristiansen
* 1956 ingen forestilling
* 1957 - «Marknadsferd», Vilhelm Moberg; «Ved middagsbordet», Eugéne Chavette. Instruktør Thor Inge Kristiansen
* 1958 - «Det ble en gutt», Arnold og Bach. Instruktør Roy Bjørnstad
* 1959 - «De lykkelige dagene», Claude-André Puget. Instruktør Roy Bjørnstad
* 1960 - «Fra asken i ilden», Francis Swann. Instruktør Joachim Calmeyer
* 1961 - «Kjære Ruth», Normann Krasna. Instruktør Lars Andreas Larssen
* 1962 - «Himmelen har ingen takrenne», Povl Tolderlund-Hansen. Instruktør Edith Ottosen
* 1963 - «Det smeller i dørene», Michel Fermaud. Instruktør Torbjørn Halvorsen
* 1964 - «Du kan ikke ta det med deg», Moss Hart og George Kaufmann. Instruktør Torbjørn Halvorsen
* 1965 - «Sjokoladesoldaten», George Bernard Shaw. Instruktør Torbjørn Halvorsen
* 1966 - «Frøken Nitouche», Hervé, Henri Meilhac og Albert Millaud. Instruktør Erik Svendsen
* 1967 - «Maktå på Stra'en», Leiv Isaksen. Instruktør Erik Svendsen
* 1968 - «Ingvald Enersen», Harald Schmidt. Instruktør Erik Svendsen
* 1969 - «Fetteren fra Batavia», Eduard Künnecke. Instruktør Erik Svendsen
* 1970 - «Det er fra politiet», J. B. Priestly. Instruktør Erik Svendsen
* 1971 - «Tolvskillingsoperaen», Bertolt Brecht og Kurt Weill. Instruktør Erik Svendsen
* 1972 - «Du kan ikke ta det med deg», Moss Hart og George Kaufmann. Instruktør Erik Svendsen
* 1973 - «Tusen kyss fra Bagdad», Arne Skouen. Instruktør Erik Svendsen
* 1974 - «Harvey», Mary Chase. Instruktør Erik Svendsen
* 1975 - «Maktå på Stra'en», Leiv Isaksen. Instruktør Erik Svendsen
* 1976 - «The boyfriend», Sandy Wilson. Instruktør Erik Svendsen
* 1977 - «Gudlabadne te na mor», Ajax. Instruktør Erik Svendsen
* 1978 - «Aprilsnarrene eller intriguen i skolen», Johan Ludvig Heiberg. Instruktør Erik Svendsen
* 1979 - «Den grønne heisen», Avery Hopwood. Instruktør Petter Baanrud
* 1980 - «Leonce og Lena», Georg Büchner. Instruktør Svein Slagsvold
* 1981 - «De tre flosshattene», Miguel Mihura. Instruktør Karl Sundby
* 1982 - «Kaos og kjærlighet», Karl Sundby. Instruktør Karl Sundby
* 1983 - «Alice i underverdenen», Klaus Hagerup. Instruktør Brit Lossius
* 1984 - «Maktå på Stra'en», Leiv Isaksen. Instruktør Erik Svendsen
* 1985 - «Sengelek», Alan Ayckbourn. Instruktør Torfinn Nag
* 1986 - «Kuler i solnedgang», Klaus Hagerup. Instruktør Sverre Solberg
* 1987 - «Den store barnedåpen», Oscar Braaten. Instruktør Ketil Høegh
* 1988 - «The Boyfriend», Sandy Wilson. Instruktører Arne Knutsen og Pål Boye Petersen
* 1989 - «Den vegelsinnede», Ludvig Holberg. Instruktører Christian Sommerfelt og Olav Viksmo-Slettan
* 1990 - «En midtsommernattsdrøm», William Shakespeare. Instruktør Kristin Boye Hansen
* 1991 - «Tolvskillingsoperaen», Bertolt Brecht og Kurt Weill. Instruktør Even Stormoen
* 1992 - «Oi, oi, for ein kjekke krig», Theatre Work Shop. Instruktør Kristin Boye Hansen
* 1993 - «Til lykke med dagen», Jens Bjørneboe. Instruktør Svein Tang Wa
* 1994 - «Revisoren», Nicolaj Gogol. Instruktør Hallvar Holmen
* 1995 - «Road», Jim Cartwright. Instruktører Bjarte Hjelmeland og Anders Dale
* 1996 - «I denne verden er alt mulig», Klaus Hagerup. Instruktør Signy Sandsberg
* 1997 - «Hjemmet», Kent Anderson og Bengt Bratt. Instruktør Arne Knutsen
* 1998 - «Hesteguden», Peter Shaffer. Instruktør Bjørn Ravn Carlsen
* 1999 - «subUrbia», Eric Bogosian. Instruktør Line Verndal
* 2000 - «Er det ikke mitt liv, kanskje?», Brian Clark. Instruktør Marianne Holter
* 2001 - «Popcorn», Ben Elton. Instruktør Line Verndal
* 2002 - «Pløh!», Peter Shaffer. Instruktør Bjørn Ravn Carlsen
* 2003 - «id», Ben Gould. Instruktør Anders Dale
* 2004 - «Fødselsdagsselskapet», Harold Pinter. Instruktør Anders Dale
* 2005 - «Yvonne, prinsesse av Burgund», Witold Gombrowicz. Instruktør Eigil Jansen
* 2006 - «Nabogutta», Tom Griffin. Instruktører Cato Skimten Storengen og Øystein Martinsen
* 2007 - «The Breakfast Club», John Hughes. Instruktører Glenn Andre Kaada og Anders Dale
* 2008 - «High Fidelity», Nick Hornby. Instruktør Anders Dale
* 2009 - «Disipler», Iduns Julekomedie og Anders Dale. Instruktør Anders Dale
* 2010 - «Syg ungdom», Ferdinand Bruckner. Instruktør Svein Harry S. Hauge
* 2011 - «Eksperimentet», Emilie Hetland . Instruktør Cato Skimten Storengen
* 2012 - «Chatroom», Enda Walsh. Instruktør Svein Harry Schöttker Hauge
* 2013 - «Sivil», Simon Stephens. Instruktør Glenn André Kaada
* 2014 - «Øye for Øye», Anders Dale. Instruktør Anders Dale
* 2015 - «Pust», Anders Dale. Instruktør Anders Dale
* 2016 - «De røde dråber», Sigbjørn Obstfelder. Instruktør Vegar Hoel
* 2017 - «The Breakfast Club», John Hughes. Instruktør Vegar Hoel
* 2018 - «Suburbia», Eric Bogosian. Instruktør Vegar Hoel
*2019 - «Klørks», Kevin Smith. Instruktør Tomas Alf Larsen
*2020 - «Forfedre», Rory Mullarkey. Instruktører Marianne Holter og Ragnhild Tysse
*2021 - «Syk Ungdom», Ferdinand Bruckner. Instruktør Tomas Alf Larsen
*2022 - «Tillsammans», Lukas Moodysson. Instruktør Balder Sheen Jacobsen
*2023 - «Limbo», basert på «wonderful life» av Hirokazu Koreda. Instruktør Tomas Alf Larsen
*2024 - «Susanne Sundfør Er Gud», Iduns Julekomedie og Anders Dale. Instruktør Anders Dale

## Kjente tidligere medlemmer av Iduns Julekomedie
* Richard Eriksen – Skuespiller 1886
* Nicolai Rygg – Skuepiller 1886, 1889, 1891
* Sigbjørn Obstfelder – Skuepiller 1886
* Birger Osland – Skuespiller 1886
* Christine Døvle – Skuespiller 1891, 1892
* Henny Skjønberg – Skuepiller 1901, 1902
* Fartein Valen – Musiker, 1902
* Lasse Segelcke – Sufflør 1914
* Leiv Isaksen – Skuespiller 1914, 1915, 1916, 1917; Instruktør og dramatiker 1926
* Egil Endresen – Skuespiller 1937, 1938, 1939, 1940; instruktør 1948
* Gunnar Eide – Skuespiller, 1938, 1939, 1942, 1946
* Martin Nag – Skuespiller 1945
* Odd Galtung Eskeland – Prolog-forfatter 1946
* Gunvor Molaug – Skuepiller 1960
* Helge Ole Bergesen – Skuepiller 1967
* Eldar Myhre – Scenearbeider 1967–1968
* Ståle Wikshåland – Musiker 1969, 1971; skuepiller 1970
* Odd Kristian Reme – Skuespiller 1972
* Johannes Joner – Skuespiller 1975, 1976
* Jan Egeland – Skuespiller 1976
* Torfinn Nag – Skuepiller 1976; instruktør 1985
* Lars Helle – Skuespiller 1980; Programredaktør 1981
* Morten Mølster – Musiker 1980, 1981
* Marit Synnøve Berg – Skuespiller 1983
* Merete Eik – Skuespiller 1984
* Sigmund Jensen – Hangaround 1984
* Cecilie Bjelland – Kasserer 1985
* Petter Rosenlund – Scenograf 1985
* Andreas Cappelen – Skuespiller 1989, 1990, 1991
* Siri Kalvig – PR-sjef 1988
* Laila Goody – Skuespiller 1989, 1990
* Marianne Holter – Skuespiller 1990, 1991, 1992; teatersjef 1992, instruktør 2000, 2020
* Tore Renberg – Skuespiller 1989,1990, 1991, teatersjef 1990
* Aslak Sira Myhre – , Lysarbeider 1990, 1991, teatersjef 1992
* Nina Ellen Ødegård – Skuepiller 1998
* Tomas Alf Larsen – Skuespiller 1999
* Mimir Kristjánsson – PR-sjef 2003
* Arthur Berning – Musiker og komponist 2004
* Eirik Faret Sakariassen - PR-sjef 2009, 2010

## Referanser


## Litteratur
* Jørgensen, J. m.fl. (red.) 2011. Iduns Julekomedie – ung teaterglede i 125 år, ISBN 9788281401273
* Wyller, A.P. 1925. Kongsgaards julekomedie. I: Berntsen m.fl. (red.) 1925. Kongsgaard Skole 1824–1924. pp. 155–178.

## Eksterne lenker
* https://web.archive.org/web/20130608211652/http://idunbok.no/